P6_TA(2007)0129

A burgonyakeményítő-gyártási kvótarendszer létrehozása *

Az Európai Parlament 2007. április 24-i jogalkotási állásfoglalása a burgonyakeményítő-gyártási kvótarendszer létrehozásáról szóló 1868/94/EK tanácsi rendelet módosításáról szóló tanácsi rendeletre irányuló javaslatról (COM(2006)0827 - C6-0046/2007 - 2006/0268(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2006)0827) [1],

- tekintettel az EK-Szerződés 37. cikkére, amely alapján a Tanács konzultált a Parlamenttel (C6-0046/2007),

- tekintettel eljárási szabályzata 51. cikkére,

- tekintettel a Mezőgazdasági és Vidékfejlesztési Bizottság jelentésére (A6-0137/2007),

1. jóváhagyja a Bizottság javaslatát, annak módosított formájában;

2. felkéri a Bizottságot, hogy ennek megfelelően változtassa meg javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot a Parlamenttel való konzultációra, abban az esetben, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(3) PREAMBULUMBEKEZDÉS

(3) A burgonyakeményítőt gyártó tagállamoknak további két évig a 2006/2007-es gazdasági évre elfogadott kvóták alapján kell elosztaniuk kvótáikat valamennyi burgonyakeményítőgyártó között. | (3) A burgonyakeményítőt gyártó tagállamoknak további négy évig a 2006/2007-es gazdasági évre elfogadott kvóták alapján kell elosztaniuk kvótáikat valamennyi burgonyakeményítő-gyártó között. |

2. módosítás

1. CIKK 1. PONT2. cikk (1) bekezdése (1868/94/EK rendeletet)

(1) A burgonyakeményítő-termelő tagállamok részére a melléklet szerinti kvóták kerülnek megállapításra a 2007/2008-as és a 2008/2009-es gazdasági évre. | (1) A burgonyakeményítő-termelő tagállamok részére a melléklet szerinti kvóták kerülnek megállapításra a 2007/2008-as, 2008/2009-es, 2009/2010-es és a 2010/2011-es gazdasági évre. |

3. módosítás

1. CIKK 1. PONT2. cikk (2) bekezdése első albekezdés (1868/94/EK rendeletet)

(2) Valamennyi, a mellékletben említett burgonyakeményítő-gyártó tagállam a 2006/2007-es gazdasági évre rendelkezésre álló alkvóták alapján osztja el a kvótát a burgonyakeményítő-gyártó vállalkozások között a 2007/2008-as és a 2008/2009-es gazdasági évben történő felhasználás céljából, a második albekezdés alkalmazására figyelemmel. | (2) Valamennyi, a mellékletben említett burgonyakeményítő-gyártó tagállam a 2006/2007-es gazdasági évre rendelkezésre álló alkvóták alapján osztja el a kvótát a burgonyakeményítő-gyártó vállalkozások között a 2007/2008-as, 2008/2009-es, 2009/2010-es és a 2010/2011-es gazdasági évben történő felhasználás céljából, a második albekezdés alkalmazására figyelemmel. |

4. módosítás

1. CIKK 1. PONT3. cikk (1868/94/EK rendeletet)

A Bizottság 2009. január 1-jét megelőzően a megfelelő javaslatok kíséretében jelentést nyújt be a Tanácsnak a kvótarendszer Közösségen belüli működéséről. A jelentésben beszámol a burgonyakeményítő és gabonakeményítő piacán bekövetkezett fejleményekről. | A Bizottság 2011. január 1-jét megelőzően a megfelelő javaslatok kíséretében jelentést nyújt be a Tanácsnak a kvótarendszer Közösségen belüli működéséről. A jelentésben beszámol a burgonyakeményítő és gabonakeményítő piacán bekövetkezett fejleményekről. Ha azonban a Kereskedelmi Világszervezeten (WTO) belüli megállapodás a tápiókakeményítőre vonatkozó export-visszatérítések és behozatali vámok csökkenéséhez vezet, a Bizottságnak egy hatásvizsgálatot kell benyújtania az Európai Parlament és a Tanács részére e határidő előtt. |

[1] A Hivatalos Lapban még nem tették közzé.

--------------------------------------------------